58 “Mo kaci ena domolevu, mo kua ni wawa!Mo tabalaka na domomu me vaka na davui.*Mo tukuna vei ira na noqu tamata na nodra talaidredre,+Ina vuvale i Jekope na nodra ivalavala ca.2 Era qarai au ena veisiga,Era marautaka mera kila na noqu ivalavala,Me vaka na matanitu dau cakadodonuEra sega ni biuta na lewa ni nodra Kalou.+Era tarogi au ena lewadodonu,Era marau mera toro volekata na Kalou:+3 ‘Na cava oni sega ni raica kina na neimami lolo?+Na cava oni sega ni kauai kina ni keimami vakararawataki keimami?’+Ena siga ni nomuni lolo oni qara tiko ga na ka me baleti kemuni,*Oni vakasaurarataki ira na nomuni tamata cakacaka.+4 Na nomuni lolo e tini ena veiba kei na veivala,Oni veivacu ena liga ivalavala ca.Oni sega ni lolo me vaka oni cakava tiko nikua me qai rogoci mai lomalagi na domomuni.5 Vakacava, me va qo na lolo au vinakata,Me vaka na siga e vakararawataki koya kina e dua,Me vakacuva na uluna me vaka na co babalavu,Me cakava na isulutaga kei na dravusa me nona idavodavo?O na vakatoka qo me lolo kei na siga e vinakata o Jiova?6 Sega, qo na lolo au vinakata:Moni sereka na ivesu e sega ni dodonu,Moni sereka na dali ni ivua,+Moni sereki ira na vakasaurarataki,+Moni musuka rua na ivua kece,7 Mo wasea na kemu madrai vei ira na viakana,+Mo kauti ira na dravudravua kei ira na sega na nodra vale ina nomu valeMo vakaisulutaki koya o raica ni luvaiwale tu,+Mo kua ni vakanadakuya na wekamu.8 Ena qai kida na nomu rarama me vaka na mataka,+O na bulabula totolo.Ena liutaki iko na nomu ivalavala dodonu,Ena muri iko na lagilagi i Jiova.+9 Ni o masu ena rogoci iko o Jiova,O na kere veivuke, ena tukuna mai o koya, ‘O yau qo!’Ke o kauta tani vei iko na ivuaMo kua ni veidusi, se cavuta na vosa mosi,+10 Ke o solia vei ira na viakana tu na ka o dau vinakata+O qai vakacegui ira na rarawa tu,Ena ramase na nomu cina ena buto,Na nomu butobuto ena vaka na sigalevu.+11 Ena liutaki iko tiko ga o JiovaEna vakacegui iko ena vanua sigasiga,+Ena vakaukauataka na suimu o koya,O na vaka na iteitei e vakasuasuataki vinaka,+Me vaka na ivurevure ni wai e sega ni maca.12 Era na tara tale na veivanua sa rusa dede tu ena vukumu,+O na tara tale na yavu ni itabatamata sa oti.+O na vakatokai mo dau vakavinakataki bai kabasu,+Mo dau vakavinakataki gaunisala me tawani.13 Ke o vakatabuya na Siga ni Vakacecegu mo kua* ni vakayacora na ka me baleti iko* ena noqu siga tabu+Mo vakatoka na Siga ni Vakacecegu me marautaki, na siga tabu i Jiova, na siga me dokai,+Mo doka ni o sega ni qara na ka me baleti iko se vosa wale kina,14 O na qai marautaki Jiova,Au na vakavodoki iko mo lakova na vanua cecere e vuravura.+Au na vakani* iko ena ivotavota i Jekope na nomu qase,+Ni tukuna na gusu i Jiova.”
fij_Latn